b'\n_START_ARTICLE_\nLimp Bizkit\n_START_SECTION_\nAnkstyvieji metai\n_START_PARAGRAPH_\nSam Rivers susitiko Fred Durst, kai jis dirbo Chick-fil-A restorane. Jie prad\xc4\x97jo bendrauti, ir tur\xc4\x97jo bendrus pom\xc4\x97gius, kaip riedlen\xc4\x8di\xc5\xb3 sportu ir muzika. Jie kartu suk\xc5\xabr\xc4\x97 grup\xc4\x99, kuri neilgai gyvavo, pavadinimu Malachi Sage. Kai pirmosios grup\xc4\x97s reikalai nepasisek\xc4\x97, jie v\xc4\x97l nutar\xc4\x97 pabandyti sukurti grup\xc4\x99, ir prie j\xc5\xb3 prisid\xc4\x97jo John Otto. 1995 metais trijul\xc4\x97 suk\xc5\xabr\xc4\x97 grup\xc4\x99 pavadinimu Limp Bizkit. Netrukus prie grup\xc4\x97s prisijung\xc4\x97 gitaristas Rob Waters._NEWLINE_Grup\xc4\x97s pirmoji keturi\xc5\xb3 dain\xc5\xb3 demo \xc4\xafra\xc5\xa1as, pavadinimu Mental Aquaducts, buvo \xc4\xafra\xc5\xa1ytas kartu su Waters, ta\xc4\x8diau netrukus Rob paliko grup\xc4\x99. Otto pasi\xc5\xabl\xc4\x97 \xc4\xaf grup\xc4\x99 priimti mokyklos laik\xc5\xb3 draug\xc4\x85 Wes Borland. Durst sutiko su \xc5\xa1ia kandidat\xc5\xabra, ir nuvyko \xc4\xaf Filadelfij\xc4\x85 susitikti su Wes. Wes sutiko ir ta pa\xc4\x8di\xc4\x85 nakt\xc4\xaf Durst gr\xc4\xaf\xc5\xbeo namo, susitar\xc4\x97 d\xc4\x97l pasirodymo t\xc4\x85 nakt\xc4\xaf, ir grup\xc4\x97 pirm\xc4\x85 kart\xc4\x85 su Wes sureng\xc4\x97 \xc5\xa1ou._NEWLINE_1995 m. Fred Durst susitiko su grup\xc4\x97s KoRn nariais, kurie koncertavo jo gimtajame mieste. Durst, kuris buvo tatuiruo\xc4\x8di\xc5\xb3 meistras, i\xc5\xa1tatuiravo KoRn bosistui Reginald Arvizu kelias tatuiruotes, ir taip jie susidraugavo. Durst taip pat dav\xc4\x97 KoRn grup\xc4\x97s pirm\xc4\x85j\xc4\x85 demo kaset\xc4\x99 su Rob Waters, ta\xc4\x8diau KoRn nepaliko \xc4\xafsp\xc5\xabd\xc5\xbeio \xc5\xa1is \xc4\xafra\xc5\xa1as. Ta\xc4\x8diau, antrasis demo \xc4\xafra\xc5\xa1as su Wes Borland, su\xc5\xbeav\xc4\x97jo KoRn. \xc5\xa0ioje trij\xc5\xb3 dain\xc5\xb3 demo \xc4\xafra\xc5\xa1e, buvo dainos "Counterfeit", "Stuck", ir "Pollution", visos \xc5\xa1ios dainos pakliuvo \xc4\xaf grup\xc4\x97s pirm\xc4\x85j\xc4\xaf album\xc4\x85 Three Dollar Bill, Yall$._NEWLINE_Reginald Arvizu padav\xc4\x97 demo kaset\xc4\x99, KoRn grup\xc4\x97s prodiuseriui Ross Robinson, kuris taip pat liko su\xc5\xbeav\xc4\x97tas demo kaset\xc4\x97s, ir pasi\xc5\xb3l\xc4\x97 savo kaip prodiuserio paslaugas. Durst grup\xc4\x97s Garbage koncerte, susitiko kit\xc4\x85 prodiuser\xc4\xaf Jordan Schur, ir taip pat jam dav\xc4\x97 grup\xc4\x97s demo kaset\xc4\x99. Schur pasi\xc5\xabl\xc4\x97 sutart\xc4\xaf su savo \xc4\xafra\xc5\xa1\xc5\xb3 kompanija Flip Records. \xc5\xa0iuo metu grup\xc4\x97 prad\xc4\x97jo koncertin\xc4\xaf tur\xc4\x85 su grup\xc4\x97mis Deftones ir House of Pain, kurios grup\xc4\x97s narys DJ Lethal v\xc4\x97liau prisijung\xc4\x97 prie grup\xc4\x97s. Nors buvo pasi\xc5\xablymas i\xc5\xa1 \xc4\xafra\xc5\xa1\xc5\xb3 kompanijos Mojo Records, grup\xc4\x97 pasira\xc5\xa1\xc4\x97 kontrakt\xc4\x85 su Flip.\n_START_SECTION_\nThree Dollar Bill, Yall$ (1997\xe2\x80\x931998)\n_START_PARAGRAPH_\n1997 m. Interscope Records i\xc5\xa1leido debiutin\xc4\xaf Limp Bizkit studijin\xc4\xaf album\xc4\x85 pavadinimu Three Dollar Bill, Yall$. Albumas nepasiek\xc4\x97 didel\xc4\x97s s\xc4\x97km\xc4\x97s JAV album\xc5\xb3 oficialiame tope Billboard 200, ta\xc4\x8diau v\xc4\x97liau d\xc4\x97l da\xc5\xben\xc5\xb3 koncertini\xc5\xb3 tur\xc5\xb3 bei v\xc4\x97lesn\xc4\x97s grup\xc4\x97s s\xc4\x97km\xc4\x97s, albumas buvo atestuotas 2x platininiu.V\xc4\x97liau albumas buvo parduotas beveik 1,5 milijono tira\xc5\xbeu. Kai grup\xc4\x97 gastroliavo kartu su KoRn, grup\xc4\x99 pasteb\xc4\x97jo MTV ir netrukus Limp Bizkit grojo tokiuose festivaliuose kaip: Warped Tour, Family Values Tour, ir Ozzfest. \xc5\xa0ie pasirodymai atne\xc5\xa1\xc4\x97 albumui #25 viet\xc4\x85 Billboard 200 s\xc4\x85ra\xc5\xa1e. Ozzfest grup\xc4\x97 visi \xc4\xafsimin\xc4\x97, kai grup\xc4\x97 sudainavo scenoje, kuri atrod\xc4\x97 kaip mil\xc5\xbeini\xc5\xa1kas tualetas. Pirmasis singlas i\xc5\xa1 albumo buvo "Counterfeit". Ta\xc4\x8diau, jie i\xc5\xa1gars\xc4\x97jo ne \xc5\xa1iuo singl\xc5\xb3, o George Michael dainos "Faith" koveriu. Daina tapo 1998 m. filmo "Labai blogi dalykai" garso takeliu. \xc5\xa0iame filme pagrindinius vaidmenis atliko Cameron Diaz, Christian Slater ir Jeremy Piven. Ir pasak grup\xc4\x97s, dain\xc4\x85 aran\xc5\xbeuoti u\xc5\xbeteko 10 minu\xc4\x8di\xc5\xb3. V\xc4\x97liau, tais pa\xc4\x8diais metais, Fred "paskolino" savo vokalus KoRn tre\xc4\x8diojo albumo dainai All in the Family._NEWLINE_Kita unikali id\xc4\x97ja, kuri\xc4\x85 sugalvojo grup\xc4\x97, buvo Ladies Night in Cambodia turas. Fred pasteb\xc4\x97jo, kad didesn\xc4\x97 koncerto dalyvi\xc5\xb3 dalis visuomet buvo jauni vyrai, ir tod\xc4\x97l, kiekviena moteris gal\xc4\x97jo nemokamai pateki \xc4\xaf kiekvien\xc4\x85 turo koncert\xc4\x85. Turas susilauk\xc4\x97 s\xc4\x97km\xc4\x97s, taip pat scena, kur atliko grup\xc4\x97 pasirodymus, buvo pana\xc5\xa1i \xc4\xaf d\xc5\xbeiungles. Manoma, kad d\xc5\xbeiungli\xc5\xb3 tematik\xc4\x85 grup\xc4\x97 pasirinko d\xc4\x97l turo pavadinimo (Kambod\xc5\xbea)._NEWLINE_Po aplankiusios s\xc4\x97km\xc4\x97s, Limp Bizkit buvo paduota \xc4\xaf teism\xc4\x85 buvusio gitaristo Rob Waters, u\xc5\xbe tai, kad grup\xc4\x97 naudojo tas dainas, kurias jis buvo para\xc5\xa1\xc4\x99s. Waters laim\xc4\x97jo byl\xc4\x85, ir gavo \xc5\xa1e\xc5\xa1ia\xc5\xbeenkl\xc4\x99 sum\xc4\x85, kaip kompensacij\xc4\x85. Terry Balsamo (Cold, Evanescence) nusprend\xc4\x97 \xc4\xaf teism\xc4\x85 nesikreipti, nors jis taip pat k\xc5\xabr\xc4\x97 \xc5\xbeod\xc5\xbeius toms dainoms.\n_START_SECTION_\nSignificant Other (1999\xe2\x80\x932000)\n_START_PARAGRAPH_\n1999 m. Limp Bizkit susilauk\xc4\x97 pasaulin\xc4\x97s \xc5\xa1lov\xc4\x97s d\xc4\x97l antrojo studijinio albumo Significant Other, prie kurio prisid\xc4\x97jo DJ Premier bei kviestin\xc4\x97 repo \xc5\xbevaig\xc5\xbed\xc4\x97 Method Man. \xc5\xa0is albumas debiutavo #1 Billboard 200 topo vietoje. Per pirm\xc4\x85j\xc4\x85 savait\xc4\x99 buvo parduota daugiau nei 834,000 albumo kopij\xc5\xb3. O dabar \xc5\xa1is albumas i\xc5\xa1viso parduotas 16 milijon\xc5\xb3 tira\xc5\xbeu. Pirmasis singlas i\xc5\xa1 albumo "Nookie", susilauk\xc4\x97 mil\xc5\xbeini\xc5\xa1kos s\xc4\x97km\xc4\x97s. Paskui buvo i\xc5\xa1leisti dar trys singlai: "Break Stuff", "Re-Arranged" ir "N 2 Gether Now" (kartu su Method Man). Vienoje albumo dainoje "Nobody Like You" taip pat galime i\xc5\xa1girsti grup\xc4\x97s KoRn nario Jonathan Davis ir grup\xc4\x97s Stone Temple Pilots nario Scott Weiland vokalus. Demo dainos "Don\'t Go Off Wandering" kaset\xc4\x97je galima i\xc5\xa1girsti System of a Down grup\xc4\x97s nario Serj Tankian vokalus. Ta\xc4\x8diau \xc5\xa1i daina nepakliuvo \xc4\xaf album\xc4\x85, kadangi Fred Durst konfliktavo su grupe Taproot, ir \xc5\xa1i grup\xc4\x97 buvo po ta pa\xc4\x8dia vadovybe kaip Velvet Hammer) ir System of a Down. Significant Other buvo cenz\xc5\xabruota d\xc4\x97l ne\xc5\xa1vankybi\xc5\xb3 ir smurto, ne kaip debiutinis albumas Three Dollar Bill, Yall$, kuris nebuvo cenz\xc5\xabruotas. Daina "Show Me What You Got" buvo sugrota per animacin\xc4\xaf TV serial\xc4\x85 Simpsonai.\n_START_SECTION_\nSkandalai\n_START_PARAGRAPH_\n1999 m. vasar\xc4\x85 Limp Bizkit koncertavo ilgai lauktame Woodstock \'99 roko muzikos festivalyje. Atliekant dain\xc4\x85 "Break Stuff" grup\xc4\x97s fanai pa\xc5\xa1\xc4\x97lo, ir prad\xc4\x97jo dau\xc5\xbeyti sien\xc4\x85 ir t. t. Po koncerto buvo prane\xc5\xa1ta apie kelis i\xc5\xa1prievartavimus , taip pat kit\xc4\x85 dien\xc4\x85, kai Red Hot Chili Peppers grojo, pasigirdo apie kelius apipl\xc4\x97\xc5\xa1imus bei padegimus._NEWLINE_Po to kilo dar daugiau skandal\xc5\xb3, kaip, pavyzd\xc5\xbeiui, Durst konfliktai su metalo grupe Slipknot, Ozzy Osbourne gitaristu Zakk Wylde ir grup\xc4\x97s Creed pagrindiniu vokalistu Scott Stapp.\n_START_SECTION_\nChocolate Starfish (2000\xe2\x80\x932001)\n_START_PARAGRAPH_\n2000 m. spalio 17 d. Limp Bizkit i\xc5\xa1leido tre\xc4\x8di\xc4\x85j\xc4\xaf album\xc4\x85 Chocolate Starfish and the Hot Dog Flavored Water. Viename interviu grup\xc4\x97s gitaristas Wes Borland paai\xc5\xa1kino, jog albumo pavadinimas kyla nuo Fred Durst ("Chocolate Starfish") pravard\xc4\x97. Per pirm\xc4\x85 savaites buvo parduota daugiau nei 1 milijonas albumo kopij\xc5\xb3 vien JAV. "Chocolate Starfish and the Hot Dog Flavored Water" buvo atestuotas Auksiniu, Platininiu, ir 6x Multi Platininiu. Pirmieji singlai "My Generation" ir "Rollin\' (Air Raid Vehicle)" buvo i\xc5\xa1leisti tuo pa\xc4\x8diu metu, kad pareklamuot\xc5\xb3 album\xc4\x85. "Rollin" 2001 m. Jungtin\xc4\x97s Karalyst\xc4\x97s topo vir\xc5\xa1\xc5\xabn\xc4\x97je i\xc5\xa1silaik\xc4\x97 net dvi savaites. "Take a Look Around" buvo prid\xc4\x97ta prie dain\xc5\xb3 s\xc4\x85ra\xc5\xa1o, kadangi \xc5\xa1is k\xc5\xabrinys yra garso takelis filmo \xe2\x80\x9eMisija Ne\xc4\xafmanoma 2\xe2\x80\x9c su Tom Cruise. Remiksas "Rollin\' (Urban Assault Vehicle)" \xc4\xafra\xc5\xa1ytas kartu su Method Man, Redman ir DMX buvo taip pat hitas ir daina buvo panaudota filme \xe2\x80\x9eGreiti ir \xc4\xafsiut\xc4\x99\xe2\x80\x9c. Ketvirtasis singlas "My Way" buvo panaudotas kaip World Wrestling Entertainment laidos WrestleMania X-Seven atidarymo daina. Nors albumas susilauk\xc4\x97 tarptautin\xc4\x97s ir komercin\xc4\x97s s\xc4\x97km\xc4\x97s, dauguma kritik\xc5\xb3 album\xc4\x85 vertino vidutini\xc5\xa1kai.\n_START_SECTION_\nSkandalai\n_START_PARAGRAPH_\n2000 m. pabaigoje, grup\xc4\x97 susilauk\xc4\x97 nepasitenkinimo i\xc5\xa1 fan\xc5\xb3, ir \xc5\xbeiniasklaidos, kai skandalinga internetin\xc4\x97 muzikos fail\xc5\xb3 paslauga Napster par\xc4\x97m\xc4\x97 j\xc5\xb3 "Back to Basics tur\xc4\x85"._NEWLINE_2001 m. Australijoje per Big Day Out festivaly Sidn\xc4\x97juje per Limp Bizkit pasirodym\xc4\x85. miniai tapus nevaldomai, buvo su\xc5\xbeeista 30 \xc5\xbemoni\xc5\xb3, o paaugl\xc4\x97 Jessica Michalik u\xc5\xbeduso ir po penki\xc5\xb3 dien\xc5\xb3 ligonin\xc4\x97je mir\xc4\x97._NEWLINE_Michalik t\xc4\x97vai juos nusprend\xc4\x97 paduoti \xc4\xaf teism\xc4\x85, kaltindami netinkamu koncerto vietos paruo\xc5\xa1imu. Taip pat prie\xc5\xa1 teism\xc4\x85 stojo ir renginio organizatoriai bei apsaugos darbuotojai. Grup\xc4\x97 buvo kaltinama kad skatino chuligani\xc5\xa1k\xc4\x85 elges\xc4\xaf, bei \xc4\xafvykus nelaimei nenustojo groti. Ta\xc4\x8diau, grup\xc4\x97 buvo i\xc5\xa1teisinta.\n_START_SECTION_\nBorland pirmasis i\xc5\xa1\xc4\x97jimas\n_START_PARAGRAPH_\n2001 m. ruden\xc4\xaf grup\xc4\x97s gitaristas Borland paliko Limp Bizkit. Tais pa\xc4\x8diais metais jis \xc4\xafra\xc5\xa1\xc4\x97 savo solo album\xc4\x85 su Big Dumb Face.\n_START_SECTION_\nNew Old Songs\n_START_PARAGRAPH_\n2001 m. gruod\xc5\xbeio 4 d. dien\xc4\x85 pasirod\xc4\x97 Limp Bizkit k\xc5\xabrini\xc5\xb3 remiks\xc5\xb3 albumas \xe2\x80\x9eNew Old Songs\xe2\x80\x9c, grup\xc4\x97s k\xc5\xabrinius i\xc5\xa1 pirm\xc5\xb3 trij\xc5\xb3 studijini\xc5\xb3 album\xc5\xb3, savaip interpretavo tokie did\xc5\xbe\xc4\x97jai ir atlik\xc4\x97jai, kaip The Neptunes, P-Diddy, Bosko, Timbaland, DJ Premier bei William. \xc5\xa0\xc4\xaf album\xc4\x85 grup\xc4\x97 prad\xc4\x97jo kurti su Wes Borland, jis net yra vir\xc5\xa1elio autorius. Ta\xc4\x8diau, Wes paliko grup\xc4\x99 dar nei\xc5\xa1\xc4\x97jus albumui, ir jo remiksuota daina nepateko \xc4\xaf galutin\xc4\x99 albumo versij\xc4\x85. Kilo nema\xc5\xbeai sklandum\xc5\xb3 su albumo vir\xc5\xa1eliu, kadangi jis labai pana\xc5\xa1us \xc4\xaf kitos grup\xc4\x97s Aesop Rock albumo Labor Days  vir\xc5\xa1el\xc4\xaf.\n_START_SECTION_\nResults May Vary (2002\xe2\x80\x932004)\n_START_PARAGRAPH_\nKai Borland paliko grup\xc4\x99, 2002 m. Limp Bizkit sureng\xc4\x97 konkurs\xc4\x85 u\xc5\xbeiimti laisv\xc4\x85 grup\xc4\x97s gitaristo viet\xc4\x85 pavadinimu Put Your Guitar Where Your Mouth Is. Durst prane\xc5\xa1\xc4\x97, jog nor\xc4\x97t\xc5\xb3 priimti moter\xc4\xaf atlik\xc4\x97j\xc4\x85 ar kelis atlik\xc4\x97jus. T\xc5\xabkstan\xc4\x8diai pateik\xc4\x97 savo kanditat\xc5\xabras, ta\xc4\x8diau \xc4\xaf final\xc4\x85 pateko tik trys: Monte Pittman, Anoush Saboktakin ir Jonas Anderson._NEWLINE_2003 m. kovo 7 d. Limp Bizkit prane\xc5\xa1\xc4\x97, kad po dvej\xc5\xb3 met\xc5\xb3 pertraukos jie gyvai dainuos World Wrestling Entertainment naujoje laidoje. Per laid\xc4\x85 jie pagrojo "Crack Addict" ir "Rollin\'" (The Undertaker daina) dainas. Jie taip pat pasira\xc5\xa1\xc4\x97 kelias sutartis d\xc4\x97l keli\xc5\xb3 gyvos muzikos tur\xc5\xb3, nors dar nebuvo i\xc5\xa1sirink\xc4\x99 naujo gitaristo. Ta\xc4\x8diau, v\xc4\x97liau Durst per savo oficial\xc5\xb3 tinklalap\xc4\xaf paskelb\xc4\x97, jog per nauj\xc4\x85j\xc4\xaf tur\xc4\x85 gitaromis gros Head i\xc5\xa1 KoRn ir Mike Smith i\xc5\xa1 Snot"._NEWLINE_\xc4\xaera\xc5\xa1ant nauj\xc4\x85 album\xc4\x85, Durst prakalbo apie bendradarbiavimus su gitaristais Rivers Cuomo (i\xc5\xa1 Weezer), Page Hamilton i\xc5\xa1 (Helmet), Al Jourgensen (i\xc5\xa1 Ministry), ir Brian Welch (i\xc5\xa1 KoRn), bei su reperiais Jay-Z, Bubba Sparxxx, ir Snoop Dogg. Ta\xc4\x8diau tik dainose "Build a Bridge" ir "Red Light - Green Light" buvo galima i\xc5\xa1girsti Brian Welch ir Snoop Dogg._NEWLINE_D\xc4\x97l ne\xc5\xbeinom\xc5\xb3 prie\xc5\xbeas\xc4\x8di\xc5\xb3, nei vienas atrankos finalo dalyvis nepateko \xc4\xaf grup\xc4\x99. Naujuoju gitaristu tapo grup\xc4\x97s Snot gitaristas Mike Smith. Grup\xc4\x97 taip pat pasikeit\xc4\x97 savo logotip\xc4\x85 \xc4\xaf limpbizkit._NEWLINE_2003 m. rugs\xc4\x97jo 23 d. Limp Bizkit i\xc5\xa1leido ketvirt\xc4\x85j\xc4\xaf ir paskutin\xc4\xaf Top 10-tuko studijin\xc4\xaf album\xc4\x85 pavadinimu Results May Vary. Pus\xc4\x99 albumo dain\xc5\xb3 yra \xc4\xafra\xc5\xa1yta su naujuoju gitaristu. Albumas laikomas komercine nes\xc4\x97kme, kadangi nepasiek\xc4\x97 kaip kiti albumai #1 vietos Billboard 200 s\xc4\x85ra\xc5\xa1e. Taip pat albumas buvo atestuotas platininiu Jungtin\xc4\x97se Amerikos Valstijose (1 milijonas parduot\xc5\xb3 albumo kopij\xc5\xb3) tik po 5 met\xc5\xb3 nuo albumo i\xc5\xa1leidimo datos._NEWLINE_Ta\xc4\x8diau, \xc5\xa1\xc4\xaf kart\xc4\x85, albumas sulauk\xc4\x97 teigiam\xc5\xb3 atsiliepim\xc5\xb3 i\xc5\xa1 kritik\xc5\xb3. Tiesa, nors vieni, tarp j\xc5\xb3 ir \xc5\xbeurnalas Rolling Stone, album\xc4\x85 \xc4\xafvertino teigiamai, Playlouder pavadino album\xc4\x85 \xe2\x80\x9etikru \xc5\xa1\xc5\xabdu\xe2\x80\x9c._NEWLINE_"Eat You Alive" pirmasis albumo singlas pasiek\xc4\x97 Amerikos roko top\xc5\xb3 Top 20-tuk\xc4\x85. Antrasis singlas tai akustinis koveris The Who dainos "Behind Blue Eyes", \xc5\xa1ios dainos vaizdo klipe nusifilmavo aktor\xc4\x97 Halle Berry. Albumo balad\xc4\x97 "Build a Bridge" buvo oficiali WWE laidos Survivor Series daina. Kita daina i\xc5\xa1 albumo, "Almost Over" pasiek\xc4\x97 Top 40-tuk\xc4\x85, ta\xc4\x8diau \xc5\xa1i daina neikad nebuvo i\xc5\xa1leista kaip singlas._NEWLINE_2003 m. Limp Bizkit prad\xc4\x97jo koncertin\xc4\xaf tur\xc4\x85 Summer Sanitarium Tour 2003 su Metallica, Linkin Park, Deftones ir Mudvayne, kad pareklamuot\xc5\xb3 Metallica 2003 met\xc5\xb3 album\xc4\x85 St. Anger.\n_START_SECTION_\nThe Unquestionable Truth (Part 1), Greatest Hitz, ir pertrauka (2004\xe2\x80\x932008)\n_START_PARAGRAPH_\n2004 m. Wes Borland gr\xc4\xaf\xc5\xbeo \xc4\xaf grup\xc4\x99, ir prad\xc4\x97jo su Limp Bizkit \xc4\xafra\xc5\xa1in\xc4\x97ti album\xc4\x85 Londone. Grup\xc4\x97s interneto puslapyje atsirado vaizdo \xc4\xafra\xc5\xa1ai, kai grup\xc4\x97 \xc4\xafra\xc5\xa1in\xc4\x97j\xc4\x85 album\xc4\x85, ir dainuoja nauj\xc4\x85 dain\xc4\x85 "The Truth".  Tada grup\xc4\x97 prad\xc4\x97jo naudoti original\xc5\xb3 logotip\xc4\x85._NEWLINE_Grup\xc4\x97 \xc4\xafra\xc5\xa1in\xc4\x97jo album\xc4\x85 su prodiuseriu Ross Robinson, su kuriuo jie dirbo prie debiutinio albumo Three Dollar Bill, Yall$. \xc5\xa0io bendradarbiavimo rezultatas buvo pirmasis grup\xc4\x97s EP pavadinimu The Unquestionable Truth (Part 1). B\xc5\xabgnininkas John Otto gal\xc4\x97jo su grupe \xc4\xafra\xc5\xa1yti tik vien\xc4\x85 dain\xc4\x85 d\xc4\x97l asmenini\xc5\xb3 prie\xc5\xbeas\xc4\x8di\xc5\xb3, o visas kitas dainas tada pad\xc4\x97jo \xc4\xafra\xc5\xa1yti Sammy Siegler._NEWLINE_The Unquestionable Truth (Part 1) buvo i\xc5\xa1leistas 2005 m. gegu\xc5\xbe\xc4\x97s 3 d., EP nors ma\xc5\xbeai reklamuotas pasiek\xc4\x97 net #24 viet\xc4\x85 Billboard 200 s\xc4\x85ra\xc5\xa1e, ir per pirm\xc4\x85j\xc4\x85 savait\xc4\x99 buvo parduota 37,000 kopijos. JAV \xc5\xa1is EP parduotas 100,000 tira\xc5\xbeu. Ta\xc4\x8diau, albumas susilauk\xc4\x97 vidutini\xc5\xa1k\xc5\xb3 atsiliepim\xc5\xb3 i\xc5\xa1 kritik\xc5\xb3. Ir kai kurie kritikai, mano, jog Durst nevykusiai kopijavo grup\xc4\x97s Rage Against The Machine pagrindin\xc4\xaf daininink\xc4\x85 Zack de la Rocha._NEWLINE_2005 m. lapkri\xc4\x8dio 8 d. Limp Bizkit i\xc5\xa1leido pirm\xc4\x85j\xc4\xaf geriausi\xc5\xb3 hit\xc5\xb3 rinkin\xc4\xaf Greatest Hitz. \xc5\xa0iame albume buvo geriausios dainos i\xc5\xa1 keturi\xc5\xb3 pirm\xc5\xb3j\xc5\xb3 Limp Bizkit studijini\xc5\xb3 album\xc5\xb3. Kartu su kompiliaciniu albumu Greatest Hitz buvo i\xc5\xa1leistas ir oficialus DVD albumas._NEWLINE_Geriausi\xc5\xb3 dain\xc5\xb3 rinkinyje yra anks\xc4\x8diau nei\xc5\xa1leistos dainos, "Why" and "Lean on Me", i\xc5\xa1 albumo Results May Vary. Taip pat viena i\xc5\xa1 naujesni\xc5\xb3 grup\xc4\x97s \xc4\xafra\xc5\xa1\xc5\xb3 buvo, koveris grup\xc4\x97s The Verve dainos "Bittersweet Symphony" su M\xc3\xb6tley Cr\xc3\xbce dainos "Home Sweet Home" sujungtas \xc4\xafra\xc5\xa1as._NEWLINE_2006 m. Wes Borland v\xc4\x97l paliko grup\xc4\x99, ir Limp Bizkit nutar\xc4\x97 padaryti muzikin\xc4\x99 pertrauk\xc4\x85. Durst prad\xc4\x97jo re\xc5\xbeisuoti ir vaidinti filmuose kaip (Population 436, The Longshots). Otto savo noru \xc4\xafsira\xc5\xa1\xc4\x97 \xc4\xaf reabilitacijos klinik\xc4\x85. Po to jis bendradarbiavo su kitomis grup\xc4\x97mis, kaip ir likusieji nariai (Rivers, Lethal)._NEWLINE_Gyvo garso albumas Rock im Park 2001 buvo i\xc5\xa1leistas 2008 m. kovo 31 d. Jungtin\xc4\x97je Karalyst\xc4\x97je. \xc5\xa0is koncertas, \xc4\xafam\xc5\xbeintas DVD albume, buvo \xc4\xafra\xc5\xa1ytas 2001 m. Vokietijoje per Rock im Park festival\xc4\xaf.\n_START_SECTION_\nV\xc4\x97lesni metai\n_START_PARAGRAPH_\n2009 m. vasar\xc4\xaf \xe2\x80\x9eLimp Bizkit\xe2\x80\x9d oficialiai patvirtino gandus, kad pirm\xc4\x85 kart\xc4\x85 per 8 metus jie gr\xc4\xaf\xc5\xbeta prie pradin\xc4\x97s grup\xc4\x97s sud\xc4\x97ties. Fred Durst, Wes Borland, Sam Rivers, John Otto ir DJ Lethal v\xc4\x97l susib\xc5\xabr\xc4\x97, kad "i\xc5\xa1taisyt\xc5\xb3 Roko Pasaulio nes\xc4\x85mones" ir \xc4\xafra\xc5\xa1yt\xc5\xb3 nauj\xc4\x85 album\xc4\x85. Pavasar\xc4\xaf \xe2\x80\x9eLimp Bizkit\xe2\x80\x9d sureng\xc4\x97 pasaulin\xc4\xaf koncertin\xc4\xaf tur\xc4\x85 (jo metu apsilank\xc4\x97 ir Lietuvoje).'